**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 07/06/2024**

**ΠΡΟΓΡΑΜΜΑ  ΠΑΡΑΣΚΕΥΗΣ  07/06/2024**

…..

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**20:35**  |   **3ος Όροφος  (E)**   **(Ένθεση επιπλέον επεισοδίου)**

Η 15λεπτη κωμική σειρά «Τρίτος όροφος», σε σενάριο-σκηνοθεσία Βασίλη Νεμέα, με εξαιρετικούς ηθοποιούς και συντελεστές και πρωταγωνιστές ένα ζόρικο, εκρηκτικό ζευγάρι τον Γιάννη και την Υβόννη, υπόσχεται να μας χαρίσει στιγμές συγκίνησης και αισιοδοξίας, γέλια και χαμόγελα.  
  
  
**«Οι Πιστοποιημένοι» & «Μοιραία Υβόννη» [Με αγγλικούς υπότιτλους]**

Η Υβόννη και ο Γιάννης επιστρέφουν από μια έκθεση, όπου έφαγαν κυριολεκτικά τα πάντα. Οι επιλογές όλες ήταν εξαιρετικές και αποφάσισαν πως πλέον πρέπει να πηγαίνουν πιο συχνά σε τέτοιες εκθέσεις.  
  
Ενώ η Υβόννη απουσιάζει, η Νίκη επισκέπτεται τον Γιάννη και του ζητάει τη βοήθειά του για τον άντρα της, τον Γιώργο. Του ζητάει να μην του ανοίγουν την πόρτα, διότι εκείνος είναι ερωτευμένος με την Υβόννη και ο γιατρός τού είπε να μην τη βλέπει. Μάλιστα, της γράφει ποιήματα όλη μέρα. Όταν η Υβόννη επιστρέφει, ανακαλύπτουν όλοι μαζί πως ο Γιώργος αγνοείται εδώ και ώρα και ξεκινούν μία συντονισμένη προσπάθεια να τον βρουν.

Παίζουν: Αντώνης Καφετζόπουλος (Γιάννης), Λυδία Φωτοπούλου (Υβόννη), Χάρης Χιώτης (Ανδρέας, ο γιος), Ειρήνη Αγγελοπούλου (Μαρία, η κόρη), Χριστιάνα Δρόσου (Αντωνία, η νύφη) και οι μικροί Θανάσης και Αρετή Μαυρογιάννη (στον ρόλο των εγγονιών).  
  
Σενάριο-Σκηνοθεσία: Βασίλης Νεμέας  
Βοηθός σκηνοθέτη: Αγνή Χιώτη  
Διευθυντής φωτογραφίας: Σωκράτης Μιχαλόπουλος  
Ηχοληψία: Χρήστος Λουλούδης  
Ενδυματολόγος: Ελένη Μπλέτσα  
Σκηνογράφος: Ελένη-Μπελέ Καραγιάννη  
Δ/νση παραγωγής: Ναταλία Τασόγλου  
Σύνθεση πρωτότυπης μουσικής: Κώστας Λειβαδάς  
Executive producer: Ευάγγελος Μαυρογιάννης  
Παραγωγή: ΕΡΤ  
Εκτέλεση παραγωγής: Στέλιος Αγγελόπουλος – Μ. ΙΚΕ

|  |  |
| --- | --- |
| Αθλητικά / Μπάσκετ | **WEBTV** |

**21:30**  |   **Basket League: ΟΛΥΜΠΙΑΚΟΣ - ΠΑΝΑΘΗΝΑΪΚΟΣ / Play Off, 2ος Τελικός (Αλλαγή ώρας)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.   
Όλοι οι αγώνες του πρωταθλήματος, αποκλειστικά από την ΕΡΤ.   
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.   
Καλάθι-καλάθι, πόντο-πόντο, όλη η δράση σε απευθείας μετάδοση.   
  
Κλείστε θέση στην κερκίδα της ERTWorld τώρα!

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**23:30**  |   **Μουσικό Κουτί  (E)**   **(Αλλαγή ώρας)**  
  
Δ' ΚΥΚΛΟΣ

Το Μουσικό Κουτί της ΕΡΤ1 άνοιξε και πάλι!  
Για τέταρτη συνεχόμενη χρονιά ο Νίκος Πορτοκάλογλου και η Ρένα Μόρφη υποδέχονται ξεχωριστούς καλλιτέχνες, ακούν τις ιστορίες τους, θυμούνται τα καλύτερα τραγούδια τους και δίνουν νέα πνοή στη μουσική!  
  
Η εκπομπή που αγαπήθηκε από το τηλεοπτικό κοινό όσο καμία άλλη παραμένει σχολείο και παιδική χαρά. Φέτος όμως σε ορισμένα επεισόδια τολμά να διαφοροποιηθεί από τις προηγούμενες χρονιές ενώνοντας Έλληνες & ξένους καλλιτέχνες!  
  
Το Μουσικό Κουτί αποδεικνύει για άλλη μια φορά ότι η μουσική δεν έχει όρια ούτε και σύνορα! Αυτό βεβαιώνουν με τον καλύτερο τρόπο η Μαρία Φαραντούρη και ο κορυφαίος Τούρκος συνθέτης Zülfü Livaneli που έρχονται στο πρώτο Μουσικό Κουτί, ακολουθούν οι Kadebostany η μπάντα που έχει αγαπηθεί με πάθος από το ελληνικό κοινό και όχι μόνο, ο παγκοσμίως γνωστός και ως Disko Partizani, Shantel αλλά και η τρυφερή συνάντηση με τον κορυφαίο μας δημιουργό Μίμη Πλέσσα…  
  
Μείνετε συντονισμένοι εδώ είναι το ταξίδι, στο ΜΟΥΣΙΚΟ ΚΟΥΤΙ της ΕΡΤ!

**Καλεσμένοι: Guillaume de Kadebostany, Vassilina & Poseidona**   
**Eπεισόδιο**: 3

Ένα από τα πιο πολυσυζητημένα συγκροτήματα των τελευταίων ετών με κομμάτια, που έχουν γίνει παγκόσμιες επιτυχίες, έρχεται στο Μουσικό Κουτί.   
Ο Νίκος Πορτοκάλογλου και η Ρένα Μόρφη υποδέχονται το δημιουργό της ηλεκτρονικής μπάντας Kadebostany, Guillaume de Kadebostany, την εκρηκτική τραγουδίστρια του συγκροτήματος Poseidona και την Ελληνίδα τραγουδοποιό και ερμηνεύτρια Vassilina.  
  
Ελληνικά και ξένα τραγούδια «παντρεύονται» με έναν μοναδικό μουσικό τρόπο και η βραδιά εξελίσσεται σε ένα αξέχαστο τηλεοπτικό πάρτι.  
  
Οι Kadebostany αγαπούν την χώρα μας και τα τελευταία χρόνια, χάρη στη συνεργασία τους με την avant-pop τραγουδίστρια Vassilina, μοιράζονται όλο και πιο συχνά τις μουσικές τους με το ελληνικό κοινό.  
  
Το 2008 γεννήθηκε στο ευφάνταστο μυαλό του dj, παραγωγού και συνθέτη, Guillaume de Kadebostany μια Δημοκρατία με μέλη της μερικούς εξαιρετικούς μουσικούς, από διάφορα σημεία της Ευρώπης. Η δημιουργία της ουτοπικής αυτής χώρας αποσκοπούσε στη διάδοση του pop οράματος του εμπνευστή της και είχε βασικά συνθετικά τη μίξη electronica με Balkan στοιχεία και αιθέρια pop φωνητικά, εντυπωσιακά visual εφέ και αρκετή δόση τρέλας!  
  
Σήμερα, οι Kadebostany αποτελούν υπερδύναμη στο pop μουσικό στερέωμα καθώς μετρούν πάνω από 1 δισ. streams στο YouTube, περισσότερες από 500 συναυλίες, έχουν μπει στο top10 σε πάνω από 30 χώρες, έχουν παίξει σε κοινό 120.000 ανθρώπων… και άλλα πολλά.  
  
Μια εκπομπή με συναυλιακή διάθεση που ξεκινάει από τη… Δημοκρατία του Kadebostan με το «Castle in the Snow» και καταλήγει στην Ελλάδα!  
  
Ξεχωριστή στιγμή στην εκπομπή είναι η διασκευή που έκανε ο Guillaume de Kadebostany στο τραγούδι «Αχ θάλασσά μου σκοτεινή» του Νίκου Πορτοκάλογλου.  
  
Καθίστε αναπαυτικά στον καναπέ σας ανοίγει ένα γοητευτικό και μυστηριώδες Μουσικό Κουτί !

Παρουσίαση: Νίκος Πορτοκάλογλου, Ρένα Μόρφη  
Ιδέα, Kαλλιτεχνική Επιμέλεια: Νίκος Πορτοκάλογλου   
Παρουσίαση: Νίκος Πορτοκάλογλου, Ρένα Μόρφη   
Σκηνοθεσία: Περικλής Βούρθης   
Αρχισυνταξία: Θεοδώρα Κωνσταντοπούλου   
Παραγωγός: Στέλιος Κοτιώνης   
Διεύθυνση φωτογραφίας: Βασίλης Μουρίκης   
Σκηνογράφος: Ράνια Γερόγιαννη   
Μουσική διεύθυνση: Γιάννης Δίσκος   
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου   
Υπεύθυνος ρεπερτορίου: Νίκος Μακράκης   
Photo Credits : Μανώλης Μανούσης/ΜΑΕΜ   
Εκτέλεση παραγωγής: Foss Productions   
μαζί τους οι μουσικοί:   
Πνευστά – Πλήκτρα / Γιάννης Δίσκος Βιολί – φωνητικά / Δημήτρης Καζάνης Κιθάρες – φωνητικά / Λάμπης Κουντουρόγιαννης Drums / Θανάσης Τσακιράκης Μπάσο – Μαντολίνο – φωνητικά / Βύρων Τσουράπης Πιάνο – Πλήκτρα / Στέλιος Φραγκούς

|  |  |
| --- | --- |
| Ταινίες | **WEBTV** |

**01:30**  |   **Ο Πύργος των Ιπποτών - Ελληνική Ταινία**   **(Αλλαγή ώρας)**  
  
**Έτος παραγωγής:** 1952  
**Διάρκεια**: 78'

Ένας φιλήσυχος μανάβης, μετά τις επίμονες πιέσεις της γυναίκας του, δέχεται να χρησιμοποιήσει τις χρυσές λίρες, που είχε κρύψει στο υπόγειο ο μακαρίτης πλέον Εβραίος συνεταίρος του.   
Ένας δάσκαλος του ανακοινώνει ότι κατάγεται από Φράγκους ευγενείς και ότι κληρονομεί το δουκάτο των Αθηνών.   
Ο μανάβης μετακομίζει σ’ έναν πύργο και με το θησαυρό του μακαρίτη ζει μια ζωή γεμάτη χλιδή. Στην πραγματικότητα, όμως, νοσταλγεί την παλιά απλή   
ζωή του.   
Η κόρη του είναι ερωτευμένη με το γιο ενός πολιτικού αριστοκρατικής καταγωγής, δυσκολεύεται όμως να συμβιβαστεί με το «λαϊκό» παρελθόν του πατέρα της.   
Η παρέμβαση ενός φίλου και συναδέλφου του πατέρα της θα βοηθήσει στο να μπουν τα πράγματα στη θέση τους.

Παίζουν: Πέτρος Κυριακός, Μίμης Φωτόπουλος, Ντίνος Ηλιόπουλος, Γιώργος Καμπανέλλης, Σμάρω Στεφανίδου, Σμαρούλα Γιούλη, Κώστας Χατζηχρήστος, Αλέκος Αναστασιάδης, Νανά Παπαδοπούλου, Δημήτρης Κούκης   
Σκηνοθεσία-σενάριο: Γιώργος Ασημακόπουλος, Νίκος Τσιφόρος  
Διεύθυνση φωτογραφίας: Κώστας Θεοδωρίδης  
Μουσική: Αργύρης Κουνάδης

|  |  |
| --- | --- |
| Ντοκιμαντέρ / Τρόπος ζωής | **WEBTV** **ERTflix** |

**02:50**  |   **Συνάνθρωποι  (E)  (Αλλαγή ώρας)**  
  
Γ' ΚΥΚΛΟΣ   
**Έτος παραγωγής:** 2024

Ημίωρη εβδομαδιαία εκπομπή, παραγωγής ΕΡΤ 2024.  
  
Άνθρωποι από όλη την Ελλάδα, που σκέφτονται δημιουργικά και έξω από τα καθιερωμένα, παίρνουν τη ζωή στα χέρια τους και προσφέρουν στον εαυτό τους και τους γύρω τους. Άνθρωποι που οραματίζονται, συνεργάζονται, επιμένουν, καινοτομούν, δημιουργούν, προσφέρουν. Άνθρωποι με συναίσθηση και ενσυναίσθηση.  
  
Γιατί κάποιοι γράφουν τη δική τους ιστορία και έχει θετικό πρόσημο. +άνθρωποι

**«Οι νομάδες της φωτιάς» [Με αγγλικούς υπότιτλους]**   
**Eπεισόδιο**: 1

Μαγειρεύουν σε χειροποίητους νταβάδες και τσουκάλια στις φωτιές των ξύλων. Οι Nomade et Sauvage δεν είναι συνηθισμένοι μάγειρες. Στήνουν το μαγειρειό τους και σερβίρουν το φαγητό τους σε απομακρυσμένα δάση ή παλιά εργοστάσια από τα βουνά της Μακεδονίας μέχρι τους αμπελώνες της Κρήτης.  
  
Νομάδες μάγειροι συναντιούνται με μικρούς παραγωγούς και νέους καλλιτέχνες στην ελληνική ύπαιθρο και συμπράττουν. Άνθρωποι, που θα έκαναν μια μοναχική πορεία στο όνειρο, αποδεικνύουν στην πράξη ότι υπάρχει και ένα άλλο μοντέλο προσέγγισης των γεύσεων, των μουσικών και των τόπων.

Παρουσίαση: Γιάννης Δάρρας  
Έρευνα, Αρχισυνταξία: Γιάννης Δάρρας  
Διεύθυνση Παραγωγής: Νίνα Ντόβα  
Σκηνοθεσία: Βασίλης Μωυσίδης  
Δημοσιογραφική υποστήριξη: Σάκης Πιερρόπουλος  
Παρουσίαση: Γιάννης Δάρρας

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:20**  |   **Ειδήσεις - Αθλητικά - Καιρός  (M) (Αλλαγή ώρας)**  
Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

|  |  |
| --- | --- |
| Ντοκιμαντέρ | **WEBTV** **ERTflix** |

**04:00**  |   **Ακρίτες  (E)**     
  
**τος παραγωγής:** 2023

Σειρά ντοκιμαντέρ παραγωγής 2023.  
  
**«Οίτη: Γυναίκες που τρέχουν με τους λύκους» [Με αγγλικούς υπότιτλους]**   
**Eπεισόδιο**: 4

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**05:00**  |   **Ελλήνων Δρώμενα  (E)**     
  
Η' ΚΥΚΛΟΣ   
**Έτος παραγωγής:** 2024

Σειρά ωριαίων εκπομπών παραγωγής 2024  
  
**«Οι Βιολιστές της Πάτμου»**   
**Eπεισόδιο**: 9

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**